84.

Na osnovu člana 95 tačka 3 Ustava Crne Gore donosim

UKAZ

O PROGLAŠENJU ZAKONA O IZMJENAMA I DOPUNAMA ZAKONA O POREZU NA DODATU VRIJEDNOST

("Službeni list Crne Gore", br. 003/23 od 10.01.2023)

Proglašavam Zakon o izmjenama i dopunama Zakona o porezu na dodatu vrijednost, koji je donijela Skupština Crne Gore 27. saziva na Petoj sjednici Drugog redovnog (jesenjeg) zasijedanja u 2022. godini, dana 29. decembra 2022. godine.

Broj: 01-1264/2

Podgorica, 30. decembar 2022. godine

Predsjednik Crne Gore,

Milo Đukanović, s.r.

Na osnovu člana 82 stav 1 tačka 2 Ustava Crne Gore i Amandmana IV stav 1 na Ustav Crne Gore, Skupština Crne Gore 27. saziva, na Petoj sjednici Drugog redovnog (jesenjeg) zasijedanja u 2022. godini, dana 29. decembra 2022. godine, donijela je

ZAKON

O IZMJENAMA I DOPUNAMA ZAKONA O POREZU NA DODATU VRIJEDNOST

Član 1

U Zakonu o porezu na dodatu vrijednost ("Službeni list RCG", br. 65/01, 38/02, 72/02, 21/03 i 76/05 i "Službeni list CG", br. 16/07, 29/13, 9/15, 53/16, 1/17, 50/17, 80/20, 59/21, 146/21, 49/22, 65/22 i 140/22) u članu 4 stav 2 na kraju tačke 5 tačka-zarez se zamjenjuje zarezom i dodaju riječi: "kao i lica zaposlena kod poreskog obveznika, kada se može odbiti ulazni PDV na ta sredstva ili njihove sastavne djelove;".

Tač. 6 i 7 mijenjaju se i glase:

"6) promet prirodnog gasa, električne energije i energije za grijanje ili hlađenje;

7) upotreba proizvoda poreskog obveznika ili lica zaposlenih kod poreskog obveznika u neposlovne svrhe, kada se može odbiti ulazni PDV na te proizvode;".

Član 2

U članu 6 stav 1 tačka 2 riječi: "u cjelini ili djelimično" brišu se.

U tački 3 poslije riječi "proizvoda" dodaju se riječi: "od strane poreskog obveznika ili njegovog nasljednika, odnosno pravnog sljedbenika", a poslije riječi "obavljanja" dodaje se riječ "oporezive".

Član 3

U članu 7 stav 1 u prvoj rečenici riječ "istu" zamjenjuje se riječju "oporezivu".

Član 4

U članu 12 stav 1 na kraju tačke 5 tačka se zamjenjuje tačka - zarezom i dodaju tri nove tačke koje glase:

"6) poreski zastupnik kojeg je dužno da imenuje lice koje nema sjedište, stalnu poslovnu jedinicu, odnosno prebivalište ili boravište u Crnoj Gori, a koje obavlja međunarodni drumski prevoz putnika;

7) poreski obveznik kome je djelatnost kupovina i prodaja prirodnog gasa, električne energije i energije za grijanja ili hlađenja i čija je lična potrošnja tih proizvoda zanemarljiva i koji je upisan u poreski registar za PDV (u daljem tekstu: lice koje vrši veleprodaju energenata), i to:

- učesnik na veleprodajnom tržištu električne energije u skladu sa zakonom kojim se uređuje energetika,

- lice koje je nabavilo prirodni gas, električnu energiju i energiju za grijanje ili hlađenje iz člana 15a stav 1 ovog zakona, od drugog obveznika PDV, radi dalje prodaje;

8) lice koje vrši kupovinu prirodnog gasa, električne energije i energije za grijanje ili hlađenje za sopstvene potrebe i koje je upisano u poreski registar za PDV."

Član 5

U članu 15 stav 1 na kraju tačke 3 tačka-zarez se zamjenjuje tačkom, a tačka 4 briše se.

Član 6

Poslije člana 15 dodaje se novi član koji glasi:

"Mjesto prometa prirodnog gasa, električne energije i energije za grijanje ili hlađenje

Član 15a

(1) Mjesto u kojem je izvršen promet prirodnog gasa, električne energije i energije za grijanje ili hlađenje smatra se:

- mjesto isporuke prirodnog gasa preko sistema za prirodni gas koji se nalazi na teritoriji Crne Gore ili mreže priključene na taj sistem, isporuke električne energije i isporuke energije za grijanje ili hlađenje preko mreža za grijanje ili hlađenje lica koje vrši veleprodaju energenata,

- sjedište lica koje vrši veleprodaju energenata, odnosno prebivalište ili boravište lica za koje se ti proizvodi isporučuju,

- mjesto isporuke gdje lice kojem se isporučuju ti proizvodi upotrebljava te proizvode, ako nijesu obuhvaćeni isporukom u smislu al. 1 i 2 ovog stava.

(2) Ako lice iz stava 1 alineja 3 ovog člana ne potroši isporučene proizvode u potpunosti, smatra se daje mjesto isporuke tih proizvoda mjesto iz stava 1 alineja 2 ovog člana."

Član 7

U članu 17 stav 4 tačka 2 mijenja se i glasi:

"2) put ili dio puta kojim se vrši usluga prevoza:

a) putniku, ako se usluga prevoza tog putnika pruža unutar ili van Crne Gore;

b) licu koje nije poreski obveznik, ako se usluga prevoza proizvoda pruža unutar ili van Crne Gore;".

Stav 9 mijenja se i glasi:

"(9) Radi izbjegavanja dvostrukog oporezivanja, odnosno neoporezivanja, za usluge iz st. 1 i 3 i stava 4 tačka 6 ovog člana i usluge davanja u zakup prevoznih sredstava, mjestom izvršenog prometa usluga u kojem se ta usluga koristi, odnosno izvršava smatra se mjesto prometa usluga:

1) van Crne Gore ako su usluge pružene u Crnoj Gori, a stvarno se koriste van Crne Gore;

2) unutar Crne Gore ako su usluge pružene van Crne Gore, a stvarno se koriste u Crnoj Gori."

Član 8

U članu 24a stav 1 tačka 6a briše se.

Poslije tačke 6b dodaje se nova tačka koja glasi:

"6c) usluga pripremanja i usluživanja hrane, bezalkoholnih negaziranih pića u restoranima i objektima bez usluživanja (catering);".

U stavu 2 riječi: "tač. 1, 1 a, 3 do 6a, 15, 15a, 16 i 18" brišu se.

Član 9

U članu 25 stav 1 poslije tačke 5 dodaje se nova tačka koja glasi:

"5a) usluge omogućavanja pristupa i korišćenja sistema koje vrši posrednik za račun operatora sistema za prenos prirodnog gasa, električne energije i energije za grijanje ili hlađenje;".

Član 10

U članu 28 stav 1 poslije tačke 11 dodaje se nova tačka koja glasi:

"11a) uvoz:

- prirodnog gasa preko sistema za prirodni gas ili preko mreže priključene na taj sistem,

- prirodnog gasa koji se puni iz plovila za prevoz prirodnog gasa u sistem za prirodni gas ili u mrežu proizvodnih gasovoda,

- električne energije preko mreže za prenos električne energije i energije za grijanje ili hlađenje preko mreže za grijanje hlađenje;".

Član 11

U članu 31 stav 1 u drugoj rečenici riječ "original" zamjenjuje se riječju "jedan", a riječ "kopiju" zamjenjuje se riječju "drugi".

U stavu 6 poslije riječi "računa" zarez se zamjenjuje tačkom, a riječi: "u skladu sa zakonom kojim se uređuje elektronski dokument." brišu se.

Član 12

U članu 32 stav 1 tačka 1 riječ "mjesto," briše se.

Na kraju tačke 9 tačka-zarez se zamjenjuje tačkom, a tačka 10 briše se.

Poslije stava 1 dodaje se novi stav koji glasi:

"(2) Pored podataka iz stava 1 ovog člana poreski obveznik dužan je da na računu navede i druge podatke u skladu sa zakonom kojim se uređuje fiskalizacija."

U stavu 4 na kraju druge rečenice tačka se zamjenjuje zarezom i dodaju riječi: "osim kada je račun izdat u elektronskom obliku.".

U stavu 5 riječi: "st. 3 i 4" zamjenjuju se riječima: "st. 4 i 5".

Stav 6 mijenja se i glasi:

"(6) Pored podataka iz st. 1 i 2 ovog člana u slučaju iz člana 12 stav 1 tač. 1, 2, 3, 4, 6 i 7 ovog zakona, poreski obveznik koji isporučuje proizvode ili obavlja usluge, na računu treba da navede i podatak: "prenos poreske obaveze"."

U stavu 7 riječi: "stava 4" zamjenjuju se riječima: "stava 5".

Dosadašnji st. 2 do 7 postaju st. 3 do 8.

Član 13

Poslije člana 35 dodaju se dva nova člana koji glase:

"Podnošenje prijave za usluge međunarodnog drumskog prevoza putnika

Član 35a

(1) Radi obavljanja djelatnosti međunarodnog drumskog prevoza putnika poreski obveznik koji nema sjedište, stalnu poslovnu jedinicu, odnosno prebivalište ili boravište u Crnoj Gori, dužan je da nadležnom poreskom organu, preko internet stranice tog organa, podnese prijavu za usluge međunarodnog drumskog prevoza putnika.

(2) Nadležni poreski organ dužan je da u roku od 48 časova od časa prijema prijave iz stava 1 ovog člana, elektronskim putem, poreskom obvezniku iz stava 1 ovog člana izda potvrdu o prijavi za usluge međunarodnog drumskog prevoza putnika.

(3) Poreski obveznik iz stava 1 ovog člana dužan je da, prilikom obavljanja međunarodnog drumskog prevoza putnika, ima potvrdu o prijavi za usluge međunarodnog drumskog prevoza putnika i rješenje iz člana 55 ovog zakona.

(4) Obrazac prijave iz stava 1 ovog člana urediće se propisom Ministarstva finansija.

Prijava za obračun PDV

Član 35b

(1) Poreski obveznik iz člana 35a stav 3 ovog zakona dužan je da prijavu za obračun PDV za poreski period u kome je pružio te usluge dostavi nadležnom poreskom organu u elektronskom ili pisanom obliku.

(2) Ako sa državom iz koje je poreski obveznik postoji zaključen međunarodni sporazum o poreskom oslobođenju, taj obveznik nije dužan da poresku obavezu iskaže u prijavi za obračun PDV."

Član 14

U članu 37 stav 1 poslije riječi: "plaća PDV" zarez se zamjenjuje tačkom, a riječi: "pri čemu samostalnost, trajnost i namjera ostvarivanja prihoda moraju postojati istovremeno " brišu se.

U stavu 5 poslije tačke 1 dodaje se nova tačka koja glasi:

"1a) kupovine novoizgrađenog stambenog objekta;".

Poslije stava 9 dodaje se novi stav koji glasi:

"(10) Poreski dužnik iz člana 12 stav 1 tačka 2 ovog zakona može da ostvari pravo na odbitak ulaznog PDV, pod uslovom da je PDV obračunao u skladu sa ovim zakonom."

Član 15

Poslije člana 49 dodaje se novi član koji glasi:

"Investiciono zlato

Član 49a

(1) Investicionim zlatom, u smislu ovog zakona, smatra se:

1) zlato u obliku poluga ili pločica, stepena finoće jednakog ili većeg od 995 hiljaditih djelova (995/1000);

2) zlatne kovanice stepena finoće jednakog ili većeg od 900 hiljaditih djelova (900/1000), iskovane poslije 1800. godine, koje su ili su bile sredstvo plaćanja u državi porijekla, a koje se prodaju po cijeni koja nije veća od 80% vrijednosti zlata sadržanog u kovanicama na tržištu, a koji se ne prodaju u numizmatičke svrhe.

(2) PDV se ne plaća na:

1) promet i uvoz investicionog zlata, uključujući i investiciono zlato u obliku potvrda o pojedinačnom ili zbirnom čuvanju zlata ili zlato kojim se trguje preko računa za trgovanje zlatom, uključujući i zajmove i zamjene zlata (svop poslovi) koji podrazumevaju pravo svojine ili potraživanja u vezi sa zlatom, kao i transakcije u vezi sa investicionim zlatom na osnovu ugovora po dogovorenoj cijeni na budući datum, čiji je rezultat prenos prava raspolaganja ili prava potraživanja u vezi sa investicionim zlatom;

2) promet usluga posrednika koji u ime i za račun nalogodavca vrši promet investicionog zlata.

(3) Izuzetno od stava 2 ovog člana, poreski obveznik može da dostavi nadležnom poreskom organu obavještenje o namjeri da obračuna PDV na promet investicionog zlata, ako:

1) proizvodi investiciono zlato, odnosno prerađuje zlato u investiciono zlato, a promet vrši drugom poreskom obvezniku;

2) u okviru svoje djelatnosti vrši promet zlata za industrijske svrhe, a promet investicionog zlata vrši drugom poreskom obvezniku.

(4) Poreski obveznik iz stava 3 ovog člana kojem je izvršen promet investicionog zlata smatra se poreskim dužnikom.

(5) Odredba stava 3 ovog člana shodno se primjenjuje i na posrednika koji vrši promet usluga iz stava 2 tačka 2 ovog člana.

(6) Obračunavanje PDV na promet investicionog zlata za koje se opredijelio poreski obveznik iz st. 3 i 5 ovog člana vrši se za poreski period od dostavljanja obavještenja o namjeri obračunavanja PDV.

(7) Poreski obveznik koji vrši promet investicionog zlata na koji se ne plaća PDV u skladu sa ovim članom, ima pravo da po osnovu tog prometa odbije kao prethodni porez PDV obračunat za:

1) promet investicionog zlata koji mu je izvršio poreski obveznik iz stava 5 ovog člana;

2) promet ili uvoz zlata namijenjenog preradi u investiciono zlato;

3) promet usluga koje se odnose na promjenu oblika, mase ili finoće zlata, odnosno investicionog zlata.

(8) Poreski obveznik koji vrši promet investicionog zlata na koji se ne plaća PDV, a koji proizvodi investiciono zlato ili prerađuje zlato u investiciono zlato, može da odbije ulazni PDV kao prethodni porez obračunat za promet proizvoda i usluga, odnosno plaćen pri uvozu proizvoda, a koji su u neposrednoj vezi sa proizvodnjom ili preradom tog zlata.

(9) Poreski obveznik iz st. 3 i 5 ovog člana ima pravo na povraćaj ulaznog PDV u skladu sa ovim zakonom.

(10) Poreski obveznik koji vrši promet investicionog zlata dužan je da izda račun za promet investicionog zlata.

(11) Poreski obveznik dužan je da o prometu iz stava 10 ovog člana vodi evidenciju o izvršenom prometu investicionog zlata.

(12) Evidencija iz stava 11 ovog člana sadrži podatke o:

1) nabavci investicionog zlata;

2) proizvodnji investicionog zlata;

3) prometu investicionog zlata i prometu izvršenog preko posrednika.

(13) Evidencija iz stava 11 ovog člana vodi se u elektronskom obliku.

(14) Bliži način dostavljanja obavještenja iz stava 3 ovog člana i sadržaj računa za promet investicionog zlata i evidencije o izvršenom prometu investicionog zlata urediće se propisom Ministarstvo finansija."

Član 16

U članu 58 stav 1 tačka 1 riječi: "stav 4" zamjenjuju se riječima: "stav 5".

U tački 2 riječi: "stav 7" zamjenjuju se riječima: "stav 8".

Tačka 3 mijenja se i glasi:

"3) ne podnese prijavu za usluge međunarodnog drumskog prevoza putnika na području Crne Gore (član 35a stav 1);".

U tački 4 riječi: "član 35" zamjenjuju se riječima: "član 35 i član 35b stav 1".

Član 17

U članu 59 stav 1 tačka 3 riječi: "kopije računa" zamjenjuju se riječju "račun".

U tački 4 riječi: "st. 1 i 3" zamjenjuju se riječima: "st. 1 i 4".

Poslije tačke 14 dodaje se nova tačka koja glasi:

"14a) ne izdaje račune za promet investicionog zlata, ne vodi evidenciju o prometu i evidenciju o nabavci, odnosno proizvodnji investicionog zlata, prometu investicionog zlata i prometu investicionog zlata izvršenog preko posrednika (član 49a st. 10, 11 i 12);".

Član 18

Poslije člana 69a dodaje se novi član koji glasi:

"Član 69b

Evidencija o izvršenom prometu investicionog zlata uspostaviće se u roku od šest mjeseci od dana stupanja na snagu ovog zakona."

Član 19

Poslije člana 71 f dodaju se dva nova člana koji glase:

"Član 71g

Podzakonski akti iz člana 35a stav 4 i člana 49a stav 14 ovog zakona donijeće se u roku od šest mjeseci od dana stupanja na snagu ovog zakona.

Član 7lh

Odredba člana 24a stav 1 tačka 6b ovog zakona primjenjivaće se do 31. decembra 2023. godine.

Odredba člana 24a stav 1 tačka 6c ovog zakona primjenjivaće se od 1. januara 2024. godine.

Odredbe čl. 35a, 35b i 49a ovog zakona primjenjivaće se od 1. jula 2023. godine."

Član 20

Ovaj zakon stupa na snagu osmog dana od dana objavljivanja u "Službenom listu Crne Gore".

Broj: 16-3/22-11/4

EPA 658 XXVII

Podgorica, 29. decembar 2022. godine

Skupština Crne Gore 27. saziva

Predsjednica,

Danijela Đurović, s.r.